[ENW]

[CYFEIRIAD]

[DYDDIAD]

Annwyl [ENW],

**Atal dros dro o’r gwaith**

Yn dilyn ein cyfarfod ar [DYDDIAD], ysgrifennaf atoch i gadarnhau eich bod wedi cael eich hatal o’r gwaith dros dro am gyfnod amhenodol tra fod archwiliad yn cael ei gynnal i honiad o [gamymddwyn [difrifol]] yn eich herbyn. Mae gennym hawl i newid neu ychwanegu at yr honiadau hyn fel y bo’n briodol tra fod yr archwiliad yn weithredol.

Nid yw eich atal dros dro o’r gwaith gyfystyr â chosb na cham disgyblu yn eich herbyn, nac ydyw yn awgrymu eich bod yn euog o unrhyw gamymddwyn. Bydd nawr archwiliad yn cael ei gynnal a byddwn yn cadw’r mater o dan arolwg cyson gan anelu i gadw’r cyfnod atal mor fyr â phosibl.

Yn ystod cyfnod eich atal dros dro, byddwch yn parhau i fod yn gyflogedig a byddwn yn parhau i dalu eich cyflog yn ôl yr arfer. Yn ystod y cyfnod hwn, byddwch hefyd yn parhau i fod yn rhwym i holl delerau ac amodau eich cyflogaeth gyda ni. Yn benodol, rhaid i chi beidio datgelu unrhyw wybodaeth gyfrinachol yn groes i’r cymal cyfrinachedd yn eich cytundeb.

Mae gofyn i chi gydweithredu gyda ein archwiliad ac efallai y bydd gofyn i chi fynychu’r gweithle er mwyn mynychu cyfarfod archwilio neu wrandawiad disgyblu. Heblaw am hyn, rhaid i chi beidio mynychu’r gweithle na chyflawni unrhyw ddyletswyddau gwaith yn ystod eich cyfnod atal dros dro. Hefyd yn ystod y cyfnod yma, rhaid i chi beidio cyfathrebu gydag unrhyw gyd-weithiwr, oni bai fod [ENW] wedi awdurdodi hynny. Serch hynny, mae disgwyl i chi fod ar gael i ateb unrhyw ymholiad sy’n gysylltiedig â’ch gwaith fel bod angen.

Yn y cyfamser, gofynnwn i chi ddarllen ein Gweithdrefn Ddisgyblu, sydd yn ein Llawlyfr Staff. Byddwn mewn cysylltiad ynglyn â’r camau nesaf. Er enghraifft, os ydyn yn pernderfynu bod angen i chi fynychu gwrandawiad disgyblu yna byddwn yn ysgrifennu atoch gyda manylion y gwrandawiad hwnnw.

Croeso i chi gysylltu â mi os oes gennych unrhyw gwestiynau ynglyn â’r mater hwn neu ynglyn â thelerau eich atal dros dro.

Yn gywir,

[ENW]